b'\n_START_ARTICLE_\nViktoras Baublys\n_START_SECTION_\nBiografija\n_START_PARAGRAPH_\n1962\xc2\xa0m. baig\xc4\x97 Var\xc4\x97nos 1-\xc4\x85j\xc4\x85 vidurin\xc4\x99 mokykl\xc4\x85. 1963\xe2\x80\x931966\xc2\xa0m. mok\xc4\x97si Klaip\xc4\x97dos laiv\xc5\xb3 statybos technikume. 1966\xe2\x80\x931972\xc2\xa0m. Lietuvos j\xc5\xabr\xc5\xb3 laivininkyst\xc4\x97s ir \xc5\xbeuvies pramon\xc4\x97s \xc4\xafmoni\xc5\xb3 elektrikas, meistras, mechanikas, in\xc5\xbeinierius. 1966\xe2\x80\x931972\xc2\xa0m. studijavo Vilniaus universiteto Teis\xc4\x97s fakultete. 1972\xe2\x80\x931983\xc2\xa0m. LKP Klaip\xc4\x97dos miesto komiteto Partin\xc4\x97s kontrol\xc4\x97s komisijos pirmininkas, Liaudies kontrol\xc4\x97s komiteto pirmininkas. 1979\xe2\x80\x931982\xc2\xa0m. studijavo Leningrado (Rusija) auk\xc5\xa1tojoje partin\xc4\x97je mokykloje. 1983\xe2\x80\x931989\xc2\xa0m. baland\xc5\xbeio 11 d. LKP CK inspektorius, Klaip\xc4\x97dos miesto komiteto I-asis sekretorius.  1989\xe2\x80\x931991\xc2\xa0m. LKP CK Organizacinio skyriaus ved\xc4\x97jas._NEWLINE_1991\xe2\x80\x931992\xc2\xa0m. Spaudos kontrol\xc4\x97s valdybos prie LR VRM vir\xc5\xa1ininkas. 1992\xe2\x80\x931993\xc2\xa0m. dirbo priva\xc4\x8diame versle. 1993\xe2\x80\x931994\xc2\xa0m. Adolfo \xc5\xa0le\xc5\xbeevi\xc4\x8diaus Vyriausyb\xc4\x97s atstovas spaudai.  1994\xe2\x80\x931998\xc2\xa0m. Lietuvos nepaprastasis ir \xc4\xafgaliotasis ambasadorius Baltarusijos Respublikoje.  V\xc4\x97liau dirbo LR URM patar\xc4\x97ju bendradarbiavimo su Rusijos Federacijos Kaliningrado srities klausimais, buvo ambasadorius ypatingiems pavedimams. 2000\xe2\x80\x932001\xc2\xa0m. Lietuvos ministro pirmininko Rolando Pakso patar\xc4\x97jas. 2001\xe2\x80\x932005\xc2\xa0m. Lietuvos nepaprastasis ir \xc4\xafgaliotasis ambasadorius Ukrainoje, nuo 2002\xc2\xa0m. taip pat Moldovos Respublikai ir Gruzijos Respublikai.  2005\xe2\x80\x932009\xc2\xa0m. Lietuvos generalinis konsulas Kaliningrado srityje.'